recursal/SuperWikiNEXT-32B huggingface dataset:
**ஆர். சிவபோகம்** (R Sivabhogam (பிறப்பு 23 சூலை 1907 ) என்பவர் இந்தியாவின் முதல் பெண் பட்டையக் கணக்களார் ஆவார்.

சென்னையைச் சேர்ந்த சிவபோகம். ராணி மேரிக் கல்லூரியில் படித்தவர். இவர் ’சகோதரி’ ஆர். எஸ். சுப்புலட்சுமியால் உத்வேகம் பெற்று விடுதலைப் போராட்டத்தில் பங்கேற்றார். காந்தியடிகளின் ஒத்துழையாமை இயக்கத்தில் ஈடுபட்டு ஓராண்டு சிறையில் இருந்தார். விடுதலையாகி 1933-ல் கணக்கர் பட்டயப் படிப்பை நிறைவு செய்ததன் மூலம், இந்தியாவின் முதல் பெண் பட்டையக் கணக்காளர் என்ற பெருமையைப் பெற்றார். சிறை சென்றவர்கள் கணக்கராகப் பதிவு செய்து கொண்டு செயல்பட முடியாது என்ற சட்டத்துக்கு எதிராக வழக்குத் தொடுத்து,வெற்றியும் பெற்றார். 1937-ல் இருந்து முதல் பெண் கணக்கராகச் செயல்பட ஆரம்பித்தார். பின்னர் சிவாபோகம் இந்தியப் பட்டய கணக்காளர்கள் சங்கத்தின் தென் இந்திய பிராந்திய கவுன்சில் (SIRC) தலைவராக ஆனார் (பிற்கால சென்னை கவுன்சில்). 1955 முதல் 1958 வரை தொடர்ச்சியான மூன்று ஆண்டுகள் இந்த பதவியில் இருந்த ஒரே பெண் இவர் மட்டுமே.

1949 ம் ஆண்டு இந்திய பட்டய கணக்காளர்கள் சங்கம் (ICAI) நிறுவப்பட்டபோது, சிவாபோகம் அதன் உறுப்பினராக சேர்ந்தார். அவர் சென்னை பல்கலைக்கழகத்தின் செனட் உறுப்பினராகவும் இருந்தார்.

பல்வேறு சமூகப் பணி அமைப்புகளுக்குக் கணக்குத் தணிக்கை செய்வதைத் தன்னுடைய வாழ்க்கையாகக் கொண்டார். குறிப்பாக பெண் கல்விக்காக பாடுபட்டார்.காந்திய கொள்கையில் ஈடுபாடு கொண்டவர் ஆவார் மற்றும் 1966 சூன் 14 இல் அவரது மரணம்வரை அவர் கதர் ஆடையையே அணிந்துவந்தார்.

மேற்கோள்
--------

1. ↑  "Remembering India's first woman CA". The Hindu.. பார்த்த நாள்: 17 December 2014.
2. ↑  "The First Woman Accountant of India" (PDF). ICAI. 17 December 2014 அன்று பார்க்கப்பட்டது.
3. ↑  "A pioneering woman, and a chartered accountant". The Hindu.. பார்த்த நாள்: 17 December 2014.
**வலையட்டூர் வெங்கையா** (சூலை 1, 1864 - நவம்பர் 21, 1912) என்பவர் இந்தியக் கல்வெட்டாய்வாளர் மற்றும் வரலாற்றாளர் ஆவார். 1908 ஆம் ஆண்டு முதல் 1912 ஆண்டு வரை இந்தியக் கல்வெட்டுத் துறைத் தலைமை ஆய்வாளராகப் பணி செய்தவர்.

வாழ்க்கைக்குறிப்பு
------------------

தமிழ்நாடு வடஆர்க்காடு மாவட்டம் ஆரணிக்கு அண்மையில் உள்ள வலையட்டூர் என்ற ஊரில் வெங்கையா பிறந்தார். சென்னைப் பல்கலைக் கழகத்தில் தெரியியலில் பட்டம் பெற்றார்

பணிகள்
------

வெங்கையா தென்னிந்திய மொழிகளிலும் அவற்றின் வரி வடிவங்களிலும் புலமை பெற்றிருந்தார். ஈ.ஹலட்ஸ் என்ற கல்வெட்டாய்வாளர் வெங்கையாவைத் தமது துறையில் சேர்த்துக்கொண்டார். ஹலட்ஸ் ஒய்வு பெற்ற பிறகு வெங்கையா கல்வெட்டுத் துறையின் தலைமைப் பொறுப்பை ஏற்றுக் கொண்டார். தஞ்சைப் பெரிய கோவில் கல்வெட்டுகள், பல்லவக் கோவில் கல்வெட்டுகள் ஆகியவற்றை ஆராய்ச்சி செய்தார். 
எபிகிராபிக்கா இண்டிகா என்ற 11 ஆம் தொகுப்பு நூலைப் பதிப்பித்தார். வெங்கையா காலமான பின்னர் அது வெளியிடப்பட்டது. அது போலவே ஹலட்சுக்கும் வெங்கையாவுக்கும் நிகழ்ந்த மடல் தொடர்புகளைத் தொகுத்து ஒரு நூலாக அவர் இறப்புக்குப் பின் வெளியிட்டனர்.

மேற்கோள்
--------

1. ↑
2. ↑  "South Indian Inscriptions Volume 2: Preface". whatisindia.
3. ↑  Aiyangar, Sakkottai Krishnaswamy (1923). *Some contributions of South India to Indian culture*. University of Calcutta. பக். 152. .
**2011 கோப்பா அமெரிக்கா 2011** (2011 Copa América), **காம்பனேடோ சூதாமெரிக்கானோ கோப்பா அமெரிக்கா** (Campeonato Sudamericano Copa América) அல்லது **கோப்பா அமெரிக்கா அர்ச்சென்டினா 2011** என்றெல்லாம் அறியப்படும் பன்னாட்டு கால்பந்துப் போட்டிகள் தென் அமெரிக்க கால்பந்து அணிகளிடையே நடைபெறும் கோப்பா அமெரிக்காவின் 43வது பதிப்பாகும். கான்மேபோல் என்ற அமைப்பால் நடத்தப்படும் இந்தப்போட்டிகள் சூலை 1, 2011 முதல் சூலை 24, 2011 வரை அர்ச்சென்டினாவில் நடைபெற்றன.

2011ஆம் ஆண்டுப்போட்டிகளின் இறுதியாட்டத்தில் உருகுவே 3-0 என்ற கோல்கணக்கில் பராகுவே அணியை வென்று பதினைந்தாவது முறையாகக் கோப்பையைக் கைப்பற்றியது. இரண்டாமிடம் பெற்ற பராகுவே போலிவியா கோப்பையை வென்றது. மற்றொரு ஆட்டத்தில் பெரு வெனிசூலாவை 4-1 என்ற கணக்கில் தோற்கடித்து மூன்றாமிடத்தைப் பிடித்தது.

மேற்கோள்கள்
-----------

1. ↑  Copa América, 2011

வெளியிணைப்புகள்
---------------

விக்கிமீடியா பொதுவகத்தில்,  
 ***Copa América 2011***   
என்பதின் ஊடகங்கள் உள்ளன. 

* Copa América 2011 Official Site
* Official YouTube Channel பரணிடப்பட்டது 2011-07-04 at the வந்தவழி இயந்திரம்
|  |
| --- |
| **இசுலாமிய நாட்காட்டி** 
 |
| 1. முஃகர்ரம்
2. சஃபர்
3. ரபி உல் அவ்வல்
4. ரபி உல் ஆகிர்
5. ஜமா அத்துல் அவ்வல்
6. ஜமா அத்துல் ஆகிர்
7. ரஜப்
8. ஷஃபான்
9. ரமலான்
10. ஷவ்வால்
11. துல் கஃதா
12. துல் ஹஜ்
 |

சஃபர் அரபி: صفر) என்பது இஸ்லாமிய ஆண்டின் இரண்டாவது மாதமாகும்.

ஸஃபருல் முழஃப்பர் (வெற்றி வாய்ந்த ஸஃபர்) என்று சிறப்பித்தழைக்கப்படும் ஒரு மாதமாகும் பண்டைய அரபு மக்கள் சஃபர் மாதத்தை பீடையாகக் கருதினர்.இசுலாமிய ஆண்டின் நான்கு புனித மாதங்களில் இதுவும் ஒன்று.(துல்கஃதா, துல்ஹஜ், முஹர்ரம் என மூன்று மாதங்கள் போர் செய்ய தடை செய்யப்பட்ட மாதங்களாக தொடர்ந்து வந்ததால்) முஹர்ரம் மாதத்திற்கான தடையை ஸஃபர் மாதத்திற்கு மாற்றினார்கள்.

காலக் கணிப்பு
-------------

முற்றிலும் சந்திரனின் சுழற்சியை அடிப்படையாக கொண்ட இஸ்லாமிய நாட்காட்டி சந்திர கணக்கீட்டின் படி பின்வருமாறு சஃபர் மதிப்பிடப்பட்டுள்ளது.

| இ நா] | முதல் நாள்(பொ ஊ / அ டொ) | கடைசி நாள்(பொ ஊ / அ டொ) |
| --- | --- | --- |
| 1431 | 16 சனவரி 2010 | 14 பெப்ரவரி 2010 |
| 1432 |   5 சனவரி 2011 |   3 பெப்ரவரி 2011 |
| 1433 | 26 டிசம்பர் 2011 | 23 சனவரி 2012 |
| 1434 | 14 டிசம்பர் 2012 | 12 சனவரி 2013 |
| 1435 |   4 டிசம்பர் 2013 |   1 சனவரி 2014 |
| 1436 | 23 நவம்பர் 2014 | 22 டிசம்பர் 2014 |
| 1437 | 13 நவம்பர் 2015 | 11 டிசம்பர் 2015 |
| 2010 முதல் 2015 வரை முஃகர்ரம் தேதிகள் உள்ளன |

இசுலாமிய நிகழ்வுகள்
-------------------

* ஆது சமுதாயம் அழிக்கப்பட்ட நகசு நாட்கள் என்று திருக்குர்ஆன் குறிப்பிடுவது இந்த மாதத்தை

மேற்கோள்கள்
-----------

1. ↑

வெளியிணைப்புகள்
---------------

* மக்காஹ் காலேண்டர்
**ஆர். கோவிந்தராஜன்** (*R. Govindaraj*)(பிறப்பு 23 நவம்பர் 1930) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். கோவிந்தராஜன் கடலூர் புதுப்பாளையத்தினைச் சேர்ந்தவர். கடலூரில் உள்ள புனித ஜோசப் உயர்நிலைப் பள்ளியில் பள்ளிக் கல்வியினை முடித்துள்ளார். இவர் திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக கடலூர் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1971 | கடலூர் | திமுக | 35,219 | 52.60 |

மேற்கோள்கள்
-----------

1. ↑   *தமிழ்நாடு சட்டப் பேரவை "யார் எவர்" [Tamil Nadu Legislative Assembly "Who's Who"]*. 01.01.1972: Tamil Nadu Legislative Assembly Department. 1971. பக். 111.
2. ↑  Election Commission of India. "Statistical Report on General Election 1971" (PDF). 6 Oct 2010 அன்று மூலம் (PDF) பரணிடப்பட்டது. 19 April 2009 அன்று பார்க்கப்பட்டது.
**பூதபாண்டியன் தேவி பெருங்கோப்பெண்டு** சங்ககாலப் புலவர்களில் ஒருவர். இவரது ஒரே ஒரு பாடல் புறநானூறு 246 எண்ணுள்ள பாடலாகச் சங்கநூல் தொகுப்பில் இடம் பெற்றுள்ளது. 

ஒல்லையூர் தந்த பூதப்பாண்டியன் இந்தப் புலவர் பெருமாட்டியின் கணவர். இவரும் ஒரு புலவர்.

பெருங்கோப்பெண்டு கணவனை இழந்து தீப்பாயச் சென்றபோது நேரில் கண்ட புலவர் பேராலவாயார் என்னும் புலவர் பெருங்கோப்பெண்டு இளமையுடன் இருந்ததைக் குறிப்பிடுகிறார். - புறம் 247

பகைவரை வெல்வேன், வெல்லாவிட்டால் இன்னது நிகழட்டும் என்று பூதப்பாண்டியன் பாடிய பாடல் ஒன்று புறநானூற்றில் உள்ளது. இந்தப் போரில் அவன் வெற்றி கண்டான். எனிதும் அவன் பின்னர் மாண்டான். அப்போதுதான் அவன் மனைவி பெருங்கோப்பெண்டு அவனது உடல் எரியும் தீயில் தானும் விழுந்து உயிர் துறந்தாள்.

இப்படித் தீயில் விழப்போகும்போது பாடிய பாட்டுதான் இது. இதில் இவர் சொல்லும் செய்திகள் அக்காலத்தில் நிலவிய பெண்ணடிமைத்தனத்தை அறியத் தருகிறது. "மன்னனின் மனைவிக்கே கைம்மை நோன்பு இத்தனை கொடுமை தரும் எனில் பிறபெண்கள் எத்தகைய துன்பங்களை அனுபவித்திருப்பார்கள்?" என்ற கருத்துப் பெண்ணியவாதிகளால் முன்வைக்கப்படுகிறது.

மேற்கோள்கள்
-----------

1. ↑  பிரபஞ்சன் (பிப்ரவரி 2011). "காதலைத் தின்று துரோகத்தை விழுங்கிய சங்கப் பெண்கள்". *காலச்சுவடு* (135): 30 முதல் 32.
2. ↑  "தமிழ் இணையக் கல்விக்கழகப் பாடப்பகுதி". April 28, 2012 அன்று பார்க்கப்பட்டது.

| * பா
* உ
* தொ
சங்க இலக்கியப் பெண்பாற் புலவர்கள் |
| --- |
| 
* அள்ளூர் நன்முல்லையார்
* ஆதிமந்தியார்
* ஒக்கூர் மாசாத்தியார்
* ஓரம்போகியார்
* ஔவையார்
* கழார்க் கீரன் எயிற்றியார்
* காக்கை பாடினியார் நச்செள்ளையார்
* காவற்பெண்டு
* குமுழி ஞாழலார் நப்பசலையார்
* குறமகள் இளவெயினி
* நக்கண்ணையார்
* காமக்கணி பசலையார்
* கச்சிப்பேட்டு நாகையார்
* நெடும்பல்லியத்தை
* பக்குடுக்கை நன்கணியார்
* பூங்கணுத்திரையார்
* பூதபாண்டியன் தேவி பெருங்கோப்பெண்டு
* பேய்மகள் இளவெயினியார்
* பேயனார்
* பேரெயின் முறுவலார்
* பொதும்பில் புல்லாளங் கண்ணியார்
* பொன்முடியார்
* மாற்பித்தியார்
* மாறோக்கத்து நப்பசலையார்
* முள்ளியூர்ப் பூதியார்
* வருமுலையாரித்தி
* வெண்ணிக் குயத்தியார்
* வெண்மணிப் பூதியார்
* வெள்ளிவீதியார்
* வெறிபாடிய காமக் கண்ணியார்

 |
| 
* பகுப்பு
* பாடல்கள்

 |
**வலயப்பட்டி ஏ. ஆர். சுப்பிரமணியம்** என்பவர் தமிழகத்தைச் சேர்ந்த தவில் இசைக் கலைஞராவார்.

இசைப் பயிற்சி
-------------

புதுக்கோட்டை மாவட்டத்திலுள்ள வலயப்பட்டி எனும் ஊரில் பிறந்த சுப்பிரமணியம், ஆரம்பத்தில் தனது தந்தை ஆறுமுகத்திடம் நாதசுவர இசையினைக் கற்றார். பின்னர் தவில் வாசிக்கும் கலையினை மன்னார்குடி ராஜகோபால பிள்ளையிடம் கற்றார். அக்காலகட்டத்தில் சிறந்து விளங்கிய நாச்சியார்கோயில் ராகவ பிள்ளை, நீடாமங்கலம் சண்முகவடிவேல், யாழ்ப்பாணம் தட்சிணாமூர்த்தி, வலங்கைமான் சண்முகசுந்தரம் பிள்ளை ஆகியோரின் தவில் இசையினை கேட்டுக் கேட்டு தனக்குரிய ஒரு பாணியினை தான் உருவாக்கிக் கொண்டதாக செவ்வியொன்றில் சுப்பிரமணியம் தெரிவித்துள்ளார்.

இசைப் பங்களிப்புகள்
-------------------

பிரபல நாதசுவரக் கலைஞர்கள் திருவீழிமிழலை சகோதரர்கள், செம்பனார்கோயில் சகோதரர்கள், காருக்குறிச்சி அருணாசலம், நாமகிரிப்பேட்டை கிருஷ்ணன் இவர்களுடன் இணைந்து இசை நிகழ்ச்சிகள் நடத்தியுள்ளார். கிளாரினெட் கலைஞர் ஏ. கே. சி. நடராஜனுடன் இணைந்து செய்த இசை நிகழ்ச்சிகள் பெரும் வரவேற்பினைப் பெற்றன. நாதசுவரக் கலைஞர் திருவிழா ஜெயசங்கருடன் இணைந்து பெரும் எண்ணிகையில் இசை நிகழ்ச்சிகளைச் செய்துள்ளார்.

இலய நுணுக்கத்தில் வல்லவரான தவில் இசைக் கலைஞர் திருமெய்ஞானம் நடராஜசுந்தரம் பிள்ளைக்கு இணைத் தவில் வாசித்துள்ளார். 
இசையுலகில் பெரிதும் பேசப்பட்ட இணைகளில் ஒன்று, குன்னக்குடி வைத்தியநாதன் வயலின் – வலயப்பட்டி தவில் இசையாகும். இவர்களின் இணைந்த இசை நடைபெறாத தமிழக ஊரே இல்லை என சொல்லத்தக்கவகையில் ஏறத்தாழ 3000 நிகழ்ச்சிகள் நடைபெற்றுள்ளன.

பெற்ற சிறப்புகள்
----------------

* சங்கீத கலாநிதி விருதினைப் பெற்றுள்ள முதல் மற்றும் ஒரே தவில் இசைக் கலைஞர் இவராவார் (2014 ஆம் ஆண்டு, ஜனவரி 1 அன்றின்படி).
* 2009 ஆம் ஆண்டு டிசம்பர் 1 அன்றின்படி, 15,000 இசை நிகழ்ச்சிகளை தனது 61 ஆண்டுகால இசைப் பயணத்தில் இவர் செய்துள்ளார்.

விருதுகள்
---------

* இசைப்பேரறிஞர் விருது, 1990. வழங்கியது: தமிழ் இசைச் சங்கம், சென்னை.
* சங்கீத கலாநிதி விருது, 2009 ; வழங்கியது: மியூசிக் அகாதெமி, சென்னை

மேற்கோள்கள்
-----------

1. ↑  Profile
2. 1 2 3 4 5  "Sangita Kalanidhi for Valayapatti Subramaniam". 2009-07-29 அன்று மூலம் பரணிடப்பட்டது. 2014-01-08 அன்று பார்க்கப்பட்டது.
3. ↑  The rhythms of his life
[*தொடர்பிழந்த இணைப்பு*]
4. ↑  "இசைப்பேரறிஞர் பட்டம் வழங்கப் பெற்றவர்கள்". தமிழ் இசைச் சங்கம். 22 டிசம்பர் 2018. 2012-02-12 அன்று மூலம் பரணிடப்பட்டது. 22 டிசம்பர் 2018 அன்று பார்க்கப்பட்டது.

வெளியிணைப்புகள்
---------------

* Sangita Kalanidhi for Valayapatti A.R. Subramaniam
* "Early exposure to chess and music a must"
* Thavil takes centrestage பரணிடப்பட்டது 2010-02-14 at the வந்தவழி இயந்திரம்
* Gurus, disciples praise Valayapatti Subramaniam பரணிடப்பட்டது 2005-01-20 at the வந்தவழி இயந்திரம்
**லீ டூ கியூன்** (임동현) (ஆங்கில மொழி: *Lee Do-hyun*) (பிறப்பு: ஏப்ரல் 11, 1995) என்பவர் தென் கொரியா நாட்டு நடிகர் ஆவார். இவர் ஹோட்டல் டெல் லூனா (2019), 18 எகைன் (2020), சுவீட் ஹோம் (2020), யூத் ஒப் மே (2021) போன்ற பல கொரியன் தொடர்களில் நடித்ததன் மூலம் அறியப்படும் நடிகர் ஆனார்.

ஆரம்பகால வாழ்க்கை மற்றும் கல்வி
-------------------------------

லீ டோ கியூன் ஏப்ரல் 11, 1995 அன்று தென் கொரியாவில் கியோங்கி-டூவில் கோயாங்கில் பிறந்தார். இவர் இவரது குடும்பத்தின் மூத்த மகனாகவும் இவருக்கு டோங் கியூக் என்ற அறிவுசார் இயலாமையில் ஒரு தம்பி உள்ளார். இவர் சுங்-ஆங் பல்கலைக்கழகத்தில் திரைப்படம் மற்றும் நாடகத் துறையில் கல்வி பயின்று வருகின்றார்.

தொழில்
------

இவர் 2017 ஆம் ஆண்டு ஒளிபரப்பான கருப்பு நகைச்சுவைத் தொடரான 'பிரிசன் பிளேபுக்' என்ற தொடர் மூலம் நடிகர் ஜங் கியுங்-ஹோவின் கதாபாத்திரத்தின் இளம்வயது கதாபாத்திரத்தின் மூலம் நடிப்புத்துறைக்கு அறிமுகமானர். அதை தொடர்ந்து 2018 ஆம் ஆண்டில் காதல் தொடரான 'ஸ்டில் 17' என்ற தொடரில் உயர்நிலைப் பள்ளி மாணவனாக நடித்தார். இவரது நடிப்பிற்காக 2018 எஸ்.பி.எஸ் நாடக விருதுகளில் அஹ்ன் ஹியோ-சியோப் மற்றும் ஜோ ஹியூன்-சிக் ஆகியோருடன் இணைந்து "ஆண்டின் சிறந்த கதாபாத்திரம்" என்ற விருதின் பிரிவின் கீழ் பரிந்துரைக்கப்பட்டார். அதே ஆண்டில் 'கிளீன் வித் பேஷன் போர் நவ்' என்ற தொடரிலும் பெண் முன்னணி கதாபாத்திரத்தின் தம்பியாகவும், டேக்வாண்டோ விளையாட்டு வீரராகவும் நடித்துள்ளார்.

2019 ஆம் ஆண்டில் ஒளிபரப்பான கற்பனை தொலைக்காட்சித் தொடரான 'ஹோட்டல் டெல் லூனா' என்ற தொடரில் சிறப்புத்தோற்றத்தில் நடித்தார். இந்த தொடர் கம்பி வடத் தொலைக்காட்சியில் அதிக மதிப்பீடு செய்யப்பட்ட கொரிய நாடகங்களில் ஒன்றாகும். 

2020 ஆம் ஆண்டில் தனது முதல் முன்னணி கதாபாத்திரமான '18 எகைன்' என்ற தொடரில் நடித்தார். இது 2009 ஆம் ஆண்டு வெளியான அமெரிக்க திரைப்படமான '17 எகைன்' என்ற படத்தை அடிப்படையாகக் கொண்டு தயாரிக்கப்பட்டதாகும். அவரது நடிப்பு 57 வது பெய்சாங் கலை விருதுகளில் தொலைக்காட்சியில் சிறந்த புதிய நடிகருக்கான விருதைப் வென்றுள்ளார். அந்த ஆண்டின் பிற்பகுதியில் நெற்ஃபிளிக்சு தொடரான 'சுவீட் ஹோம்' என்ற தொடரிலும், 2021 ஆம் ஆண்டு 'யூத் ஒப் மே' என்ற தொடரிலும் நடித்துள்ளார்.

மேற்கோள்கள்
-----------

1. ↑  Lee Won-sun (October 7, 2020). "Actor Lee Dohyun Opens up about His Disabled Younger Brother". .
2. ↑  Kim, Na-yeon (November 18, 2020). ""많이 컸다" 이도현, 한계 없을 성장 [인터뷰]". *Asia Business Daily*. ஜனவரி 19, 2021 அன்று மூலம் பரணிடப்பட்டது. ஜூன் 28, 2021 அன்று பார்க்கப்பட்டது.
3. ↑  Kim, Eun-ae (November 23, 2017). "신예 이도현, '슬기로운감빵생활' 정경호 아역으로 강렬 눈도장". *News Chosun*. .
4. ↑  Yu, Cheong-hee (May 28, 2018). "이도현, '서른이지만 열일곱입니다' 합류...안효섭 절친으로 '매력 발산'". *Ten Asia Hankyung*. Archived from the original on ஏப்ரல் 4, 2019. .
5. ↑  Kim, Myung-mi (February 7, 2018). "'슬빵' 이도현, JTBC '일단 뜨겁게 청소하라' 출연확정(공식)". *Newsen*. .
6. ↑  Tae, Yu-na (August 5, 2019). "'호텔 델루나' 이도현, 아이유 향한 애틋한 고백→배신 '충격'". *Hankyung*. .
7. ↑  Seon, Mi-kyung (February 25, 2020). "Kim Ha Neul, Yoon Sang Hyun, Lee Do Hyun to co-star in new drama *18 Again*". *Osen*. ஆகஸ்ட் 20, 2020 அன்று மூலம் பரணிடப்பட்டது. March 22, 2020 அன்று பார்க்கப்பட்டது.
8. ↑  Park, Soo-in (August 7, 2019). "이도현 측 "'스위트홈' 제안받고 검토중" 이응복PD 만날까(공식입장)". *Newsen* (Naver). .

வெளி இணைப்புகள்
---------------

* Lee Do-hyun
* ஐ.எம்.டி.பி இணையத்தளத்தில் லீ டோ கியூன்
மச்சாட் மாமாங்கத் திருவிழாவிற்கு செல்லும் பூதனும் திரையும்.
வழிபாட்டின் பிரபலமான சடங்கு வடிவமான திரை.
வழிபாட்டின் பிரபலமான சடங்கு வடிவமான திரை.
வழிபாட்டின் பிரபலமான சடங்கு வடிவமான திரை.
வழிபாட்டின் பிரபலமான சடங்கு வடிவமான பூதன்.
பூதனும் திரையும்
**பூதனும் திரையும்** (Poothan and Thira) என்பது இந்தியாவின் கேரளாவின் தெற்கு மலபார் பகுதியில் காணப்படும் ஒரு சடங்குக் கலை வடிவமாகும். இதில் மக்கள், இந்துக்கடவுளான சிவனின் பூத கணங்களையும், காளியின் திரை ஆகியோரை பிரதிநிதித்துவப்படுத்தும் ஆடைகளில் நூதன முரசு கொட்டி நடனமாடுகிறார்கள்.

வள்ளுவநாட்டின் கோயில் திருவிழாக்களிலு தலப்பிள்ளி, வன்னேரி மற்றும் பாலக்காடு ஆகியவற்றில் உள்ள சுற்றுப்புறங்களுடன் தொடர்புடைய பெருமண்ணன் / மண்ணான் சமூகத்தின் ஒரு பழங்கால நாட்டுப்புற கலை வடிவமாகும். திருவிழாவிற்கு எட்டு அல்லது பத்து நாட்களுக்கு முன்பு, அவர்கள் ஆடைகளை அணிந்து அந்தந்தப் பகுதிகளில் உள்ள அனைத்து வீடுகளுக்கும் சென்று நிகழ்த்துவார்கள்.

தீய சக்திகளிடமிருந்து கிராமங்கள் அல்லது நகரங்களை காப்பாற்ற கோயில்களை தூய்மைப்படுத்தும் இது வழக்கமாக வருடத்திற்கு ஒரு முறை அல்லது இரண்டு முறை நிக்ழத்தப்படுகிறது - குறிப்பாக திசம்பர் மற்றும் மே மாதங்களுக்கு இடையிலான பூரம் பண்டிகை காலங்களில் நிகழ்த்தப்படுகிறது.

செயல் திறன்
-----------

ஒரு பொதுவான செயல்திறன் வெறும் கூச்சல்களையும் சைகைகளையும் உள்ளடக்கியிருக்கும். இவற்றும் தாள வாந்த்தியங்களையும் கொண்டிருக்கும். நடனக் கலைஞர்கள் பெரிய விசிறி வடிவ தலை-ஆடைகள் மற்றும் பெரும்பாலும் பயமுறுத்தும் நாக்குகளை ஒட்டிக்கொண்டு கண்களைக் கவரும் விதமாக முகமூடிகளைத் அணிகிறார்கள். பூதன் விளையாடும் நடனக் கலைஞர் வழக்கமாக பிரகாசமான வண்ண இறுக்கமாக நெய்யப்பட்ட உடையை அணிந்துகொள்கிறார். பெரும்பாலும் பிரகாசமான சிவப்பு வண்ணங்கள் உட்பட, நடனக் கலைஞர் நகரும் போது பளிச்சிடும் தங்க நிற பூச்சுகளால் அலங்கரிக்கப்படுவார். திரை விளையாடும் நடனக் கலைஞர் அரை வட்ட வடிவ கருப்பு கிரீடம் அணிந்து வருவார். அதில் தெய்வத்தின் சின்னங்கள் பொறிக்கப்பட்டிருக்கும்.

பாரம்பரியமாக கிராமப்புற பாலக்காட்டின் மன்னான் என்ற இந்து துணை சாதியைச் சேர்ந்த கலைஞர்களும், மலப்புறத்தின் தெற்கு பகுதிகளையும் திருச்சூரின் வடக்கு பகுதிகளையும் சேர்ந்தவர்களும் பாரம்பரியமாக இதை நிகழ்த்துகிறார்கள் .

இடச்சேரி கோவிந்தன் நாயர்  எழுதிய பூதப்பாட்டு என்ற மலையாளக் காவியக் கவிதை  பூதனும் திரையும் என்ற பாரம்பரியத்தை அடிப்படையாகக் கொண்டது.

மேற்கோள்கள்
-----------

1. ↑  "Poothan & Thira". Kerala Festivals.com. ഒക്ടോബർ 13, 2008 அன்று பார்க்கப்பட்டது. Check date values in: `|accessdate=` (உதவி)
2. ↑  "Biography on Kerala Sahitya Akademi portal". *Kerala Sahitya Akademi*. 2019-01-26. 2019-01-27 அன்று மூலம் பரணிடப்பட்டது. 2019-01-26 அன்று பார்க்கப்பட்டது.
3. ↑  "Edasseri Govindan Nair Biography". *PoetrySoup* (ஆங்கிலம்). 2019-01-27. 2019-01-27 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***பூதனும் திரையும்***   
என்பதின் ஊடகங்கள் உள்ளன. 

* Kerala Tourism
* Kerala Festivals
**பிறேமன் தமிழ் கலை மன்றம்** ஜெர்மனியில் பிறேமன் நகரில் உள்ளது.

ஈழத்தமிழரின் கலை பண்பாடு மறக்கப் படக் கூடாது. அதை இளைய சந்ததிக்கு எடுத்துச் சொல்ல வேண்டும். அதன் மூலம் அவர்களை எமது கலைகளில் ஈடுபடச் செய்து இலை மறை காயாக இருக்கும் கலைஞர்களை வெளிக் கொணர வேண்டும் என்ற நோக்கத்தையும், விருப்பத்தையும் நிறைவேற்ற ஒரு கலைமன்றம் வேண்டும் என்ற எண்ணம் 1992 மே மாதமளவில் நாச்சிமார் கோயிலடி இராஜன் அவர்களுக்கு வந்தது. அவரது அந்த எண்ணத்தையும், விருப்பத்தையும் துண்டுப்பிரசுரமாக்கியும், பூவரசு சஞ்சிகையில் வேண்டுகோளாகவும் விடுத்திருந்தார். அதற்கமைய 3 ஜூலை 1992 இல், 18 கலை ஆர்வலர்கள் இணைந்து கொண்ட கூட்டத்தில் பிறேமன் தமிழ் கலை மன்றம் அங்குரார்ப்பணம் செய்யப்பட்டது.

கடந்த 16 ஆண்டுகளில் 12 ஆண்டுகள் இளையோருக்கான தமிழார்வப் போட்டிகளை மன்றம் நடாத்தியுள்ளது திருக்குறள், ஆத்திசூடி, கொன்றை வேந்தன், மனனம், பேச்சு, பாடல், அறிவிப்பு போட்டிகள்.

இளவேனிற் கலைவிழா, ஆண்டுவிழாக்களில் நடனம், நாடகம், பட்டிமன்றம், கவியரங்கம் ஆகியவை அரங்கேற்றப் பட்டன. 2005 இல் இருந்து பொங்கல் விழா என்று இதன் செயற்பாடுகள் அமைந்துள்ளன.

இவற்றையும் பார்க்க
------------------

* en:Bremen
**பூதலிங்கசுவாமி கோயில்** என்பது கன்னியாகுமரி மாவட்டத்தின் பூதப்பாண்டியில் அமைந்துள்ள சிவாலயமாகும். 

இக்கோயில் நாகர்கோவிலிலிருந்து வடக்கே 10 கி.மீ தொலைவில் பழையாற்றின் மேற்குக் கரையில் தாடகை மலையின் அடிவாரத்தில் உள்ளது. இக்கோயில் பாண்டிய மன்னர்களால் கட்டப்பட்டது.  சுமார் அறுநூறு வருடங்களுக்கு முன் கட்டப்பட்டது என்கின்றனர்.

சந்நிதிகள்
----------

இக்கோயிலில் மூலவர் கிழக்கு நோக்கி காட்சியளிக்கிறார். அம்மன் சிவகாமியம்மை. உள்பிரகாரத்தில் விநாயகர், முருகர், நடராஜர், தட்சிணாமூர்த்தி, சண்டிகேசுவரர் முதலிய சன்னிதிகள் உள்ளன.

அமைப்பு
-------

மூலஸ்தானம் அமைந்துள்ள பாறையைச் சுற்றிலும் எழுப்பட்டிருக்கும் கற்சுவர் ஒரு சிறிய கோட்டையின் தோற்றத்தை கொண்டிருக்கும். கோயிலின் வடக்கே திருக்குளம் உள்ளது. இவ்வாலயத்திற்கு விமானம் இல்லை. செட்டி மண்டபத்தில் இரு துவாரகர்கள் சிலை அமைக்கப்பட்டுள்ளது.

விழாக்கள்
---------

* பௌர்ணமி விசேச பூஜை
* பிரதோஷ வழிபாடு
* அமாவசை கிரிவலம்
* தைமாதத்தில் பிரமோற்சவம்
* ஐப்பசியில் திருக்கல்யாண உற்சவம் நாள்தோறும் ஆறு கால பூஜை நடைபெறுகிறது.

மேற்கோள்கள்
-----------

1. 1 2 3 4  மலர், மாலை (3 டிச. 2021). "பூதப்பாண்டி பூதலிங்கசுவாமி திருக்கோவில்- கன்னியாகுமரி". *www.maalaimalar.com*. Check date values in: `|date=` (உதவி)
**லீனா காந்தி திவாரி** (*Leena Gandhi Tiwari*) (பிறப்பு 1956/1957) ஒரு இந்திய தொழிலதிபர் மற்றும் எழுத்தாளர் ஆவார்.  மும்பையைச் சேர்ந்த ஒரு பன்னாட்டு மருந்து மற்றும் உயிரித் தொழில்நுட்ப நிறுவனமான யு.எஸ்.வி பிரைவேட் லிமிடெட் நிறுவனத்தின் தலைவராக உள்ளார். யு.எஸ்.வி அவரது தாத்தா விதல் பால்கிருஷ்ணா காந்தியால் 1961 இல் நிறுவப்பட்டது. 2.6 பில்லியன் அமெரிக்க டாலர் நிகர மதிப்புடன், திகாரி இந்தியர்களில் மிகப் பெரிய பணக்காரர்களில் ஒருவராகும், மேலும் ஃபோர்ப்ஸ் பத்திரிகையின் பட்டியலில் அடிக்கடி தோன்றும். இந்நிறுவனம் நீரிழிவு மற்றும் இருதய மருந்துகள் மற்றும் பயோசிமிலர் மருந்துகள், ஊசி மருந்துகள் மற்றும் செயலில் உள்ள மருந்து பொருட்கள் ஆகியவற்றில் நிபுணத்துவம் பெற்றது.

திவாரி மும்பை பல்கலைக்கழகத்தில் தனது பி.காம் மற்றும் பாஸ்டன் பல்கலைக்கழகத்தில் வணிக நிர்வாக முதுகலை செய்தார்.  இவர் நிறுவனத்தின் நிர்வாக இயக்குநராக இருக்கும் பிரசாந்தை மணந்தார். இவர் மனிதாபிமானப் பணிகளிலும் ஈடுபட்டுள்ளார் மற்றும் கல்விசார் அறிவுறுத்தல், நடனம் மற்றும் கணினிகள் மூலம் சிறுமிகளுக்கு வழிகாட்டும் வறிய பெண்களுக்கான டாக்டர் சுஷிலா காந்தி மையத்தை ஆதரிக்கிறார்.  2013 ஆம் ஆண்டில், திவாரி தனது தாத்தா விதல் காந்தி மீது, *பியாண்ட் பைப்ஸ் அண்ட் ட்ரீம்ஸ்* என்ற தலைப்பில் வாழ்க்கை வரலாற்று புத்தகத்தை எழுதினார் .

இவர் 34 கோடி (5 மில்லியன் அமெரிக்க டாலர்) நன்கொடைக்காக ஹுருன் இந்தியா தொண்டு பட்டியலில் 2019 ஆம் ஆண்டில் 23 வது இடத்தைப் பிடித்தார். அதே பட்டியிலில் மகளிர் நன்கொடையாளர் பட்டியலில் 3 ஆம் இடத்தைப் பிடித்தார்.

மேற்கோள்கள்
-----------

1. ↑  "Only four women in Forbes 100 richest Indians list". *Hindustan Times*. 24 September 2015.. பார்த்த நாள்: 30 January 2019.
**ஆயுள் தண்டனை**  (**Life imprisonment**, **life sentence**, **life-long incarceration** அல்லது **life incarceration**) ஓர் தீவிரமான குற்றம் புரிந்த குற்றவாளி தனது மீதமுள்ள வாழ்நாள் முழுமையையும் சிறையில் இருக்குமாறுத் தரப்படும் குற்றவியல் தண்டனையாகும். கொலை, தேசத்துரோகம், போதைமருந்து கடத்துதல், பிறருக்கு ஊறு விளைவிக்குமாறு நிகழ்த்திய திருட்டு போன்ற குற்றங்களுக்காக இந்தத் தண்டனை வழங்கப்படுகிறது.

இந்தத் தண்டனை அனைத்து நாடுகளிலும் கொடுக்கப்படுவது இல்லை. 1884ஆம் ஆண்டிலேயே போர்த்துக்கல் சிறை சீர்திருத்தங்களின்படி இந்தத் தண்டனையை விலக்கியது. இது தண்டனையாகக் கொடுக்கப்படும் பல நாடுகளிலும் சிறைநாட்களின் சில பகுதிகளை வெளியே வாழும்படி, தண்டனைக்காலத்தைக் குறைக்குமாறு வேண்டிக்கொள்ள வகை செய்யப்பட்டுள்ளது. இவ்வாறான தண்டனை குறைத்தல் அல்லது "முன்னதான விடுதலை" குற்றவாளியின் சிறைக்கால நடத்தையை ஒட்டி சில நிபந்தனைகளுடன் அளிக்கப்படும்.

இவ்வாறு தண்டனையைக் குறைப்பதற்கான காலமும் வழிமுறைகளும் நாடுகளுக்கேற்ப மாறுபடும். சில நாடுகளில் குறைந்த ஆண்டுகளிலேயே இந்த விண்ணப்பிக்க இயலும்; வேறுசில நாடுகளில் பல ஆண்டுகள் கழித்தே விண்ணப்பிக்க இயலும்.இருப்பினும் குறைத்தலைக் கேட்பதற்கான இந்த கால அளவு எப்போது குறைத்தல் ஆணை இடப்படும் என்பதற்கு உத்தரவாதம் இல்லை. *ரோம் பன்னாட்டு குற்றவியல் சட்டத்தின்* 110ஆவது விதிகளின்படி போர் குற்றங்கள், இனவழிப்பு போன்ற தீவிரமான குற்றங்கள் புரிந்த ஒருவர் குறைந்தது மூன்றில் இருபங்கு காலம் அல்லது 25 ஆண்டுகள் சிறையில் கழிக்க வேண்டும் எனக் கூறுகிறது. இதன்பிறகு நீதிமன்றம் மறுஆய்வு செய்து தண்டனையைக் குறைக்கலாம்.

உலகளவில்
--------

உலகின் பல நாடுகளில் ஆயுள் தண்டனை.  

நீலம் ஆயுள் தண்டனை நீக்கப்பட்ட நாடுகள்.  

சிவப்பு ஆயுள் தண்டனை வழங்குபவை.  

பச்சை ஆயுள் தண்டனை சில கட்டுப்பாடுகளுடன் விதிக்கப்படும் நாடுகள்.  

வெண்கருமை நிகழ்நிலை அறியாது, சட்ட உடன்பாடாக கருதப்படுவை
**வவுனிக்குளம்** (*Vavuni Kulam*) இலங்கையின் வட மாகாணத்தில் முல்லைத்தீவு மாவட்டத்தில் உள்ள குளம் ஆகும். இது மல்லாவியில் இருந்து தென்கிழக்கே சுமார் 3 கிலோமீட்டர் (2 மைல்) தொலைவில் அமையப்பெற்றது. இதன் அமைவிடம் சரியாக 09°05'19"N, 80°20'54"E. பாலி ஆற்றின் மூலம் நீரைப்பெறும் இயற்கையான குளமாகும். இது 88 சதுர மைல் (228 சதுர கிலோமீட்டர்) பரப்பளவுடையது. இதன் பராமரிப்பு வட மாகாணசபையின் நீர்ப்பாசன திணைக்களத்தினால் மேற்கொள்ளப்படுகின்றது.

வரலாறு
------

இதற்கு நீரை வழங்கும் பாலி ஆறு முன்னாளில் பேலி வாவி என அழைக்கப்பட்டது. இது 1954 ம் ஆண்டு அவுஸ்திரேலியா அரசாங்கத்தின் நிதிஉதவியுடன் 88 சதுர  மைல் (228 சதுர கிலோமீட்டர்) நீரேந்தும் பரப்பளவுக்கு புனரமைக்கப்பட்டது.

1960 ம் ஆண்டு காலத்தின் பிற்பகுதியில் இதன் அணைக்கட்டு சுமார் 2 மைல் (3 கிலோமீட்டர்) நீளமுடையதாகவும் 24 அடி (7 மீட்டர்) உயரமுடையதாகவும் இருந்தது. அப்போது அணையின் கொள்ளளவு 35,300 ஏக்கர் அடியாகவும் (43,541,909 கன மீட்டர்) இருந்தது. மேலும் இதிலிருந்து சுமார்  3,150 ஏக்கர் (1,275 ஹெக்டர்) நிலப்பரப்பிற்கு வழங்கப்பட்டு உள்ளது. மேலும் குளத்தின் இடது பக்கம் 500 அடி கொண்ட (152) கலிங்கு உள்ளன. மேலும் வலதுபுறத்திலும் 1200 அடி (366 மீட்டர்) மற்றும் 700 அடி (213 மீட்டர்) நீர் வழிந்தோடும் வகையிலான கலிங்குகள் உண்டு. அதன் இடது மதகுகள் 4 அடி 6 அங்குலம் கொண்டதாகவும் வலது மதகுகள் 3 அடி 6 அங்குலம் கொணதாகவும் உள்ளன. மத்திய மதகின் விட்டமானது 18 அங்குலமாக இருந்தது. 2014 ஆம் ஆண்டில் இது 6,900 ஏக்கர்களுக்கு நீர்ப்பாசன வசதி அளிக்கும் திறனைக் (கொள்ளவைக்) கொண்டிருந்தது.

இலங்கையின் வடமாகாண குளங்களுக்கு பல வழிகளில் நீர் கிடைக்கின்றது இதில் மழை நீர் பிரதானமானதாகும். மழை நீர் பிரதானமாக பல வழிகளில் கிடைக்கின்றது. அவற்றுள் வட கிழக்குப் பருவமழை, சூறாவளி மழை,உகைப்பு மழை என்பன பிரதானமாகும்.[] வட கிழக்குப் பருவமழை மார்கழி மாதம் தொடங்கி மாசி மாதம் வரையிலும் கிடைக்கப்பெறுகின்றது. மேலும் இந்த வடகிழக்குப் பருவமழையே இலங்கையின் பல பகுதிகளுக்கு தேவையான நீரைத் தருகின்றது. இருப்பினும் இதன் மூலம் கிடைக்க பெறும் மழை நீர்  தென்மேற்குப் பருவமழை மூலம் கிடைக்க பெறும் மழை நீரின் அளவை விடக் குறைவாகும். இதனால் கிடைக்க பெறும் மழை நீர் அண்ணளவாக 1250 மில்லிமீட்டர் முதல்  2500 மில்லிமீட்டர் வரை கிடைக்கிறது

இவற்றையும் காண்க
----------------

* இரணைமடுக்குளம்
* குஞ்சுக் குளம்
* பதவியா குளம்

சான்றுகள்
---------

1. 1 2   *Statistical Information of the Northern Province - 2014*. வட மாகாண சபை. பக். 93.
2. 1 2 3  ச. ஆறுமுகம் (1969). *Water Resources of Ceylon*. Water Resources Board. பக். 300. .
**ஆ. கு. சுப்பையா** (*A. K. Subbiah*) என்பவர் இந்திய அரசியல்வாதியும் தமிழ்நாடு சட்டப்பேரவை முன்னாள் உறுப்பினரும் ஆவார். இவர் தற்போதைய திருவாரூர் மாவட்டம் மன்னார்குடியில் உள்ள சித்தமல்லி கிராமத்தினைச் சார்ந்தவர். இவர் இந்தியப் பொதுவுடைமைக் கட்சியினைச் சார்ந்தவர். சுப்பையா 1952, 1962, 1967, 1971 ஆண்டுகளில் நடைபெற்ற தமிழ்நாடு சட்டப்பேரவைத் தேர்தலில் போட்டியிட்டு சட்டமன்ற உறுப்பினராக இருந்துள்ளார். இதில் 1952, 1962ஆம் ஆண்டுகளில் திருத்துறைப்பூண்டி சட்டமன்றத் தொகுதியிலிருந்தும் 1967 மற்றும் 1971ஆம் ஆண்டுகளில் கோட்டூர் சட்டமன்றத் தொகுதியிலிருந்தும் தமிழகச் சட்டப்பேரவை உறுப்பினராகத் தேர்ந்தெடுக்கப்பட்டார். இவருடைய மகன் ஆ. கு. சு. விஜயன் ஆவார். விஜயன் திராவிட முன்னேற்றக் கழக விவசாய அணிச் செயலாளர் ஆவார். மேலும் விஜயன் இந்திய நாடாளுமன்ற உறுப்பினராக (நாகப்பட்டினம்) மூன்று முறை இருந்துள்ளார்.

மேற்கோள்கள்
-----------

1. ↑   *Madras Legislative Assembly Who is Who 1962* (1 ). Madras: Legislative Assembly Department Madras 9. பக். 252.
2. ↑   *தமிழ்நாடு சட்டப் பேரவை "யார் எவர்" [Tamil Nadu Legislative Assembly "Who's who"]*. Madras: Tamil Nadu Legislative Assembly Department. பக். 452.
3. ↑  "Members : Lok Sabha". *loksabhaph.nic.in*. 2022-06-16 அன்று பார்க்கப்பட்டது.
**ஆயில் இந்தியா லிமிடெட்** (**Oil India Limited**) (**OIL**) நிலத்தடி பெட்ரோலியப் பொருட்களை அகழ்ந்து எடுக்கும் இந்திய அரசின் இரண்டாவது பெரிய பொதுத்துறை நிறுவனம்
ஆகும். 

இந்திய அரசின் பொதுத்துறை நிறுவனங்களில் ஒன்றான இந்நிறுவனம்,  நவரத்தின மதிப்பைப் பெற்றதாகும்.

இந்திய அரசின் பெட்ரோலியம் மற்றும் இயற்கை எரிவாயு அமைச்சகத்தின் கீழ் இயங்கும் இந்நிறுவனத்தின் தலைமையகம் அசாம் மாநிலத்தின் திப்ருகர் மாவட்டத்தில் உள்ள **துலியஜான்** நகரத்தில் உள்ளது. 

9,000 ஊழியர்கள் கொண்ட இந்நிறுவனம் நவரத்தின மதிப்பைப் பெற்றதாகும். இந்நிறுவனத்தின் செயல் அலுவலகம் நொய்டாவில் உள்ளது.

ஆயில் இந்தியா நிறுவனம், இயற்கை எரிவாயு, பெட்ரோலியப் பொருட்கள் கிடைக்கும் இடங்களை அறிந்து அகழ்வது, கச்சா எண்ணெயை சுத்திகரிப்பது, பெட்ரோலியப் பொருட்கள் மற்றும் திரவ பெட்ரோலிய வாயுவை உற்பத்தி செய்தல் இதன் முக்கியப் பணியாகும். 

ஏழு சகோதரி மாநிலங்களில் ஒன்றான அசாம் மாநிலத்தின், திக்பை எனுமிடத்தில் 1889ல் முதன் முதலில் பிரித்தானிய இந்தியா ஆட்சியினரால் எரி எண்ணெய் தோண்டி எடுக்கப்பட்டதன் மூலம் ஆயில் இந்தியா நிறுவனத்தின் வரலாறு தொடர்கிறது. 

2014 ஆண்டு முடிய ஆயில் இந்தியா நிறுவனம் 3.446 மில்லியன் மெட்ரிக் டன் கச்சா எண்ணெயையும், 2625.81 மில்லியன் மெட்ரிக் டன் இயற்கை எரிவாயுவையும் மற்றும் 46,640 மெட்ரிக் டன் திரவ பெட்ரோலிய வாயுவையும் உற்பத்தி செய்துள்ளது.

இந்நிறுவனம் தனது உற்பத்தியில் 80% வடகிழக்கு இந்தியாவில் உற்பத்தி செய்கிறது. மேலும் ஒடிசா, அந்தமான், தமிழ்நாட்டின் தஞ்சாவூர் மற்றும் நாகப்பட்டினம் கடற்கரை பகுதிகளிலும்,
இராஜஸ்தான் மாநிலத்தின் தார் பாலைவனம் பகுதிகளிலும், அரபுக் கடற்கரை பகுதிகளிலும், பிரம்மபுத்திரா ஆற்றுப் படுகைகளிலும், மிசோரம் மற்றும் அருணாச்சலப் பிரதேசம் மலைப்பகுதிகளிலும் எரி எண்ணெய் மற்றும் இயற்கை எரிவாயுவை உற்பத்தி செய்கிறது. 

எரி எண்ணெய் மற்றும் இயற்கை எரிவாயு உற்பத்தி நிலையங்களை அமைப்பதற்கு, இந்நிறுவனம் ஒரு இலட்சம் சதுர கிலோ மீட்டர் பரப்பளவு நிலங்களை அரசிடமிருந்து பெற்றுள்ளது. 

தற்போது இந்நிறுவனம் லிபியா, நைஜீரியா, சூடான், வெனிசூலா, மொசாம்பிக், ஏமன், ஈரான், பங்களாதேஷ் மற்றும் ஐக்கிய அமெரிக்க நாடுகளில் எண்ணெய் துரப்பண மேடைகளை நிறுவுவதற்கு அனுமதி பெற்றுள்ளது.

இந்நிறுவனம் அசாமின் துலியாஜான் நகரத்திலிருந்து பிகார் மாநிலத்தின் பரவுனி நகரம் வரை கச்சா எண்ணெயை கொண்டு செல்வதற்கு 1157 கிமீ நீளத்திற்கு குழாய்கள் பதித்துள்ளது. 

இந்நிறுவனத்த்தின் பங்குகள், இந்தியப் பங்குச் சந்தைகளில் விற்பனையாகிறது..

இதனையும் காண்க
--------------

* பொதுத்துறை நிறுவனம்
* பொதுத்துறை நவரத்தின நிறுவனங்கள்
* இந்திய அரசின் பொதுத்துறை நிறுவனங்களின் பட்டியல்

மேற்கோள்கள்
-----------

1. ↑  "OIL India Annual Report 2013-2014" (PDF). 21 June 2015 அன்று பார்க்கப்பட்டது.
2. ↑  Oil India Ltd
3. ↑

வெளி இணைப்புகள்
---------------

* அதிகாரப்பூர்வ இணையதளம்
**ஓலின் இராச்சிக் செயல்முறை** (*Olin Raschig process*) என்பது ஐதரசீனை உற்பத்தி செய்யப் பயன்படும் ஒரு வேதிச் செயல்முறையாகும். செருமன் நாட்டு வேதியியலாளர் பிரடெரிக் இராச்சிக் இச்செயல்முறையின் முக்கியமான படிநிலைக்கு 1906 ஆம் ஆண்டிலேயே காப்புரிமை பெற்றார். அமோனியா மற்றும் ஐப்போகுளோரைட்டைப் பயன்படுத்தி மோனோகுளோரமீனை உருவாக்கவும் அதைத் தொடர்ந்து விளைபொருளை அமோனியாவுடன் வினைப்படுத்தி ஐதரசீன் தயாரிப்பதும் காப்புரிமை கோரிய அம்முக்கியமான வினையாகும்  இந்த செயல்முறையை ஓலின் நிறுவனம் மேலும் உகந்ததாக பயன்படுத்தி விண்வெளி பயன்பாட்டிற்காக நீரற்ற ஐதரசீனை உற்பத்தி செய்தது .

வர்த்தக முறையில் பயன்படுத்தப்படும் ஒலின் இராச்சிக் செயல்முறை பின்வரும் படிநிலைகளைக் கொண்டுள்ளது:

* சோடியம் ஐப்போகுளோரைட்டு கரைசலுடன் மும்மடங்கு அதிக அமோனியாவை 5° செல்சியசு வெப்பநிலையில் கலந்து மோனோகுளோரமீன் தயாரிக்கப்படுகிறது.
* மோனொகுளோரமீன் கரைசலுடன் 30 மடங்கு அதிக அமோனியாவைச் 130° செல்சியசு வெப்பநிலையில் உயர் அழுத்த்த்தில் சேர்க்க வேண்டும்.
* பின்னர் அதிக அளவாக எஞ்சும் அமோனியாவையும் பக்க விளைபொருளாக உருவாகும் சோடியம் குளோரைடையும் நீக்க வேண்டும்.
* கொதிநிலை மாறா வடிகட்டல் முறையில் நிரையும் அமீனையும் நீக்குதல் வேண்டும்.

மேற்கோள்கள்
-----------

1. ↑  DE patent 192783, Friedrich Raschig, "Verfahren zur Darstellung von Hydrazin.", issued 1906-11-23
2. 1 2   "Hydrazine". *Ullmann's Encyclopedia of Industrial Chemistry*. (2001). DOI:10.1002/14356007.a13\_177.
**டை ஹார்ட் 5** (ஆங்கில மொழி: *A Good Day to Die Hard*) இது 2013ஆம் ஆண்டு வெளியான ஐக்கிய அமெரிக்க அதிரடித் திரைப்படம். இந்தத் திரைப்படத்தை ஜோன் மூரே இயக்க, ப்ரூஸ் வில்லீஸ், ஜெய் கோர்ட்னி, செபாஸ்டியன் கோச், கோல் ஹாஸர் உள்ளிட்ட பலர் நடித்துள்ளார்கள்.

கதைச்சுருக்கம்
--------------

சிறு கருத்து வேறுபாட்டால் பிரிந்து வாழும் தந்தை ப்ரூஸ் வில்லீஸ் மற்றும் மகன் ஜெய் கோர்ட்னி. மகன் ஜெய் கோர்ட்னி ரஷியாவில் சிறைவைத்து இருப்பதை அறிந்து அங்கு செல்லும் ப்ரூஸ் வில்லீஸ், பல போராட்டங்களுக்கு பிறகு மகனை காப்பாற்றுகிறார். அப்போது அவருக்கு ஒரு அதிர்ச்சி தனது மகனும் தன்னைப்போல ஒரு உளவாளி என்று அறிகின்றார். ரஷியாவில் அமெரிக்காவுக்கு எதிராக ராணுவம் அணு ஆயுதங்கள் தயாரிப்பது தெரியவர அந்தத் திட்டங்களை தந்தையும் மகனும் எப்படித் தடுத்தார்கள் என்பதுதான் கதை.

நடிகர்கள்
---------

* ப்ரூஸ் வில்லீஸ்
* ஜெய் கோர்ட்னி
* செபாஸ்டியன் கோச்
* கோல் ஹாஸர்

தமிழில்
-------

இந்தத் திரைப்படம் தமிழ் மொழியில் டை ஹார்ட் 5 என்ற பெயரில் மொழிமாற்றம் செய்யப்பட்டு வெளியானது.

வெளி இணைப்புகள்
---------------

* அதிகாரப்பூர்வ இணையதளம்
* இணையதள திரைப்பட தரவுத்தளத்தில் *டை ஹார்ட் 5*
* பாக்சு ஆபிசு மோசோவில் *டை ஹார்ட் 5*
* அழுகிய தக்காளிகள் தளத்தில் *டை ஹார்ட் 5*
* மெடாகிரிடிக்கில் *டை ஹார்ட் 5*
Waterfall in காஸ்கி, பொக்காராவார்ப்புரு:SHORTDESC:Waterfall in காஸ்கி, பொக்காரா
**டேவிஸ் அருவி** நேபாளி: पाताले छाँगो என்பது நேபாளத்தின், காஸ்கி மாவட்டத்தில் உள்ள பொக்காரா என்னும் ஊரில் அமைந்துள்ள ஒரு அருவியாகும்.

அருவி நீர் கீழே நெருங்கும் போது குகை போன்ற அமைப்பை உருவாக்குகிறது. இந்த சுரங்கப்பாதை ஏறக்குறைய 500 அடி நீளமாகவும் ,100 அடி ஆழமாகவும் அமைந்துள்ளது. 1961 ஜூலை 31 அன்று, சுவிஸ் நாட்டைச் சேர்ந்த டேவி என்ற பெண்மணி இந்த அருவியில் நீச்சலடிக்க சென்ற போது, தண்ணீரின் வேகம் அதிகமாக இருந்ததால் ஆழமான பகுதியில் மூழ்கி இறந்தார். கடுமையான முயற்சிக்குப்பின் மூன்று நாட்கள் கழித்து அவரது சடலம் கிடைத்தது. அவருடைய தந்தை அவருடைய மகளின் நினைவாக அதற்கு டேவிஸ் அருவி என பெயரிட விரும்பினார். இதனை நேபாளத்தில் பாட்டல் சாங்கோ என்று அழைப்பர். இதன் பொருள் "பாதாள உலக அருவி" என்பதாகும்.

சுரங்கப்பாதையிலிருந்து வெளியேறும், நீரானது "குப்தேஷ்வர் மகாதேவ்" என்னும் தரையடி குகை வழியே வழிந்தோடுகிறது. பீவா அணை ஏரிக்கு இதுவே நீராதாரமாக உள்ளது.

இது சுற்றுலாப் பயணிகள் மற்றும் உள்ளூர்வாசிகளை இப்பகுதி ஈர்க்கிறது. ஆயிரக்கணக்கான நேபாளிகள் பொழுதுபோக்கவும் மகிழ்ச்சியாக அருவியைக் கண்டு களிக்கவும் வருகின்றனர். அதிர்ஷ்ட குளத்தில் கடவுளின் சிலையின் மீது நாணயங்களை வீசி தங்களின் அதிர்ஷ்டத்தைப் பார்க்கின்றனர். அதேபோன்று, இங்கு பாரம்பரிய நேபாளி வீடுகள் மற்றும் நேபாளி பாரம்பரிய உடை அணிந்திருக்கும் சிலைகள் அருகே நின்று புகைப்படம் எடுத்துக் கொள்கின்றனர்.

மேற்கோள்
--------

1. ↑  "Patale Chhango (Davi's Falls)".
**ஆ. கோவிந்தசாமி** (*A. Govindasamy*) என்பவர் இந்திய அரசியல்வாதியும் தமிழ்நாடு முன்னாள் சட்டமன்ற உறுப்பினரும் அமைச்சரும் ஆவார். இவர் கடலூர் மாவட்டம் வண்ணாரப்பாளையம் பகுதியினைச் சார்ந்தவர். கோவிந்தசாமி பள்ளிக் கல்வியினை கடலூர் நகராட்சி உயர்நிலைப் பள்ளியில் பயின்றுள்ளார். திராவிட முன்னேற்றக் கழக உறுப்பினரான, கோவிந்தசாமி 1952, 1957 ஆண்டுகளில் நடைபெற்ற சட்டமன்றத் தேர்தலில் வளவனூர் சட்டமன்றத் தொகுதியிலிருந்தும் 1967ஆம் ஆண்டில் நடைபெற்ற தமிழகச் சட்டப்பேரவைத் தேர்தலில் முகையூர் சட்டமன்றத் தொகுதி திமுக வேட்பாளராகப் போட்டியிட்டு சட்டமன்ற உறுப்பினரானார். 1967ஆம் ஆண்டு அண்ணாதுரையின் தலைமையில் அமைந்த தமிழக அமைச்சரவையில் இவர் விவசாய துறை அமைச்சராகப் பணியாற்றினார். இவரது துணைவியார் ஏ. ஜி. பத்மாவதியும் இவரது மகன் ஏ. ஜி. சம்பத்தும் தமிழ்நாடு சட்டப்பேரவை உறுப்பினராகப் பின்னாளில் பணியாற்றினர். கோவிந்தசாமியின் கல்விப் பங்களிப்பினைப் போற்றும்விதமாக திண்டிவனத்தில் துவங்கப்பட்ட அரசு கலை அறிவியல் கல்லூரி, திரு ஆ. கோவிந்தசாமி அரசு கலைக் கல்லூரி எனப் பெயரிடப்பட்டது.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1952 | வளவனூர் | சுயேச்சை |  |  |
| 1957 | வளவனூர் | சுயேச்சை |  |  |
| 1967 | முகையூர் | திமுக | 37,598 | 53.76 |
|

மேற்கோள்கள்
-----------

1. ↑   (in English) *Madras Legislature Who is Who 1957*. Madras: Legislature Department Madras. 1957 [1957] (published 27.061957). பக். 12.
2. ↑   *தமிழ்நாட்டுச் சட்டப் பேரவை "யார்-எவர்" 1967 [Madras Legislative Assembly-Who's Who 1967]*. Madras: Madras Legislative Assembly Department. 1967 [1967] (published 01.03.1968). பக். 82.
**அழகர்சாமி** 2000ம் ஆண்டு சுந்தர் சி இயக்கத்தில் சத்தியராஜ் நடித்து வெளியான திரைப்படமாகும். இதில் ராதாரவி, வினு சக்ரவர்த்தி, பொன்னம்பலம், ரோஜா, சுஜாதா, கவுண்டமணி, செந்தில் ஆகியோர் நடித்துள்ளார்கள்.

கதைச் சுருக்கம்
---------------

சுஜாதா இராதாரவியிடம் வாங்கிய கடனுக்காக அடமானமாக அவர் வீட்டு வாசலில் (அவருக்கு தெரியாமல்) பச்சிளம் குழந்தையாக இருக்கும் சத்தியராஜை விட்டுச்செல்கிறார். சத்தியராஜ் அவர் வீட்டுக்கு வந்ததும் அவருக்கு பல நன்மையான செய்திகள் கிடைத்ததால் அவரை இராதாரவி பிரியத்துடன் வளர்க்கிறார். சத்தியராஜ் அவர் மகனாக இல்லாவிட்டாலும் மகனை விட மேலாக நடத்துகிறார். இராதாரவியின் அக்காள் கணவனான வினு சக்ரவர்த்திக்கும் அவர் மகனான பொன்னம்பலத்துக்கும் சத்தியராஜைக் கண்டால் பிடிக்காது. இராதாரவியின் மனைவி ஒரு ஆண்டு மட்டுமே அவருடன் வாழ்ந்துவிட்டுச் சிற்றூர் வாழ்க்கை பிடிக்காததால் நகரத்திலேயே வசிப்பவர். இராதாரவியின் மனைவி நகரத்தில் கவலைக்கிடமாக இருப்பதாக தந்தி வருகிறது. தன் மனைவியை பார்க்க இராதாரவி நகரத்துக்குச் செல்கிறார். அவர் மனைவி தங்கள் மகள் ரோஜாவும் தன்னைப்போலவே வளர்ந்து விட்டதாகவும் அவருக்கு நல்ல வாழ்க்கையை அமைத்து தரவேண்டும் என்ற உறுதி வாங்கி கொண்டு இறந்துவிடுகிறார்.

ரோஜா தனக்குப் பார்க்கும் வரன்களை அவர்களிடம் பொய் சொல்லி கலைத்துவிடுகிறார். மாமனான வினு சக்ரவர்த்தி தன் மகனுக்கு ரோஜாவை கட்டிவைத்து இராதாரவியின் சொத்துக்கள் அனைத்தையும் அடையத் திட்டமிடுகிறார். பெண் கேட்டு செல்லும் வினு சக்ரவர்த்தியைத் திட்டி அனுப்பி ரோஜாவை சத்தியராஜுக்கே கட்டி வைப்பதாக ஊர் முன்னிலையில் கூறுகிறார். ரோஜா இதற்கு மறுப்பு தெரிவிக்கிறார் அவருக்கு சொத்து வேண்டும் என்றால் சத்தியராஜைத் திருமணம் செய்து கொள்ளவேண்டும் என இராதாரவி கூறுவதால் சத்தியராஜைத் திருமணம் செய்து கொள்கிறார். ரோஜா கர்ப்பமாகிவிடுகிறார். தான் திருமணமுறிவு ஒப்பந்தம் செய்ய ஒப்புக்கொள்வதாகவும் தனக்கு மகனைப் பெற்று கொடுத்துவிட்டால் ரோஜாவின் சொல்படி திருமணமுறிவு நடக்கும் என்று சத்தியராஜ் கூறுகிறார். சுஜாதாவை கண்டதும் அவரை சத்தியராஜிடம் சேர்த்து வைக்க இராதாரவி முயல்கிறார் அதைத் தடுத்து இந்த இரகசியத்தை யாரிடமும் சொல்லக்கூடாது எனவும் தான் வேலைக்காரியாக அங்கு வருவதாகவும் சுஜாதா சொல்கிறார். தன்மகனையும் மருமகளையும் சேர்த்துவைக்க சுஜாதா கவுண்டமணியுடம் இணைந்து முயற்சிக்கிறார். ரோஜாவைக் கொன்று விட வினு சக்கரவர்த்தி திட்டமிட்டு அவருக்கு ஆளைக் கொல்லும் நஞ்சு உள்ள மருந்தைத் தருகிறார். சுஜாதாவினால் அதிலிருந்து ரோஜா தப்பித்துத் திருந்தி சத்தியராஜுடன் இணைகிறார்.
மதுரை அழகர்கோயிலின் புதிய தேர்
**அழகர் கோயில் தேரோட்டம்** மதுரை மாவட்டத்திலுள்ள அழகர் கோயிலில் நடைபெறும் புகழ் பெற்ற தேரோட்டமாகும்.

புதிய தேர்
----------

2011-ஆம் ஆண்டு நடைபெற்ற கும்பாபிஷேகத்தைத் தொடர்ந்து கோயிலில் பல்வேறு பணிகள் மேற்கொள்ளப்பட்டபோது மண்ணுக்குள் புதையுண்டிருந்த குளம் தோண்டி எடுக்கப்பட்டது. பின்னர் சரிந்திருந்த படிக்கட்டுகள் சரிசெய்யப்பட்டன. அப்போது 400 ஆண்டுகள் பழமையான கோயில் தேரையும் சீரமைக்க வேண்டும் என்ற கோரிக்கையைத் தொடர்ந்து தேரை வடிவமைக்கும் பணி தொடங்கியது.

அமைப்பு
-------

இரண்டு ஆண்டுகளுக்கு முன்னர் 15 பேர் கொண்ட தச்சர்கள் குழுவினர் தேரை வடிவமைக்கும் பணியில் ஈடுபட்டனர். பர்மாவிலிருந்து முதல் தர தேக்கும், வேங்கை மரமும் வரவழைக்கப்பட்டது.பழைய தேரின் அழகும், அளவும் மாறாமல் அப்படியே செய்யப்பட்டது. 

* உயரம் : 5 நிலைகளுடன், 51 அடி உயரம்
* எடை : 62 டன்
* சிம்மாசனம் வரையில் உயரம் : 22 அடி
* கும்பம் வரையில் உயரம் : 51 அடி

சிற்பங்கள்
----------

இத்தேரில் கீழ்ப்பகுதியில் 162 சுவாமி சிற்பங்கள், மேல் பகுதியில் 62 கலைச்சிற்பங்கள் என்று பின்வருவன உள்ளிட்ட சுமார் 400 சிற்பங்கள் அமைந்துள்ளன.

* விநாயகர்
* கருப்பண்ண சுவாமி
* விஷ்ணுவின் தசாவதாரங்கள்
* ரதி
* மன்மதன்
* முருகன்
* சித்தர்கள்

வெள்ளோட்டம்
-----------

மதுரை அழகர்கோவிலில் உள்ள சுந்தரராஜ பெருமாள் கோயில் புதிய தேர் வெள்ளோட்டம் ஜூலை 6, 2015 திங்கட்கிழமை நடைபெற்றது. முன்னதாக சுந்தரராஜ பெருமாளிடம் அனுமதி கேட்கும் வழிமுறைகள் பின்பற்றப்பட்டன. பின்னர் புனித தீர்த்தம் தெளிக்கப்பட்டு தீபாராதனை நடைபெற்றது. அலங்கரிக்கப்பட்ட அழகான வண்ணமயமான தோரண மாலைகளும், தொங்கு தோரணத் திரைச்சீலைகளும் தேரின் நான்கு திசைகளிலும் அழகாகத் தொங்க விடப்பட்டிருந்தன. தேரில் சுவாமி எழுந்தருளும் இடத்தில் கல்கண்டு நிரம்பிய கும்பகலசம் அமைக்கப்பட்டது. கோயில் யானை முன் செல்ல, காலை 9.50 மணிக்கு திருத்தேர் வடம்பிடித்து இழுக்கப்பட்டது.

தேரோட்டம்
---------

ஜூலை 31, 2015 அன்று தேரோட்டம்  சிறப்பாக நடைபெற்றது. பெருமாளே படுத்திருப்பது போன்ற தோற்றம் கொண்ட, திருமாலிருஞ்சோலை மலையின் பின்னணியில் தேர் அசைந்து வருவது கண்கொள்ளாக்காட்சியாக இருந்தது.  காலை 5.45 மணிக்கு, மேள தாளம் முழங்க புதிய தேரில் அழகர், ஸ்ரீதேவி, பூதேவியுடன் எழுந்தருளினார். யானை கம்பீரமாக முன்னே சென்றது. காலை 7.15 மணிக்கு தேரின் வடத்தைப் பிடித்து பக்தர்கள் இழுக்க ஆரம்பித்தனர். எங்குப் பார்த்தாலும் கோவிந்தா என்ற கோஷம் முழங்கியது. தேர் நான்கு கோட்டை வாசல்களை கடந்து, காலை 9.25மணிக்கு மீண்டும் நிலைக்கு வந்தது. அதிகமான எண்ணிக்கையில் பக்தர்கள் கலந்து கொண்டனர். அலங்காநல்லூர் : அழகர்கோயிலில் நேற்று ஆடித்தேரோட்ட விழா நடந்தது. ஆடிப்பௌர்ணமி நாளன்று நடைபெற்ற இத்திருவிழாவில் ஆயிரக்கணக்கான பக்தர்கள் கலந்து கொண்டனர்.

இவற்றையும் பார்க்க
------------------

* அழகர் கோவில்
* பழமுதிர்சோலை

உசாத்துணை
---------

1. 1 2 3 4   கள்ளழகருக்குப் புதுத் தேர்﻿, தி இந்து, 9.7.2015
2. 1 2   மதுரை அழகர்கோவிலில் புதிய தேர் வெள்ளோட்டம்﻿: நிலைக்கு வர 4 மணி நேரம் ஆனது﻿, தி இந்து, ஜூலை 7, 2015
3. ↑  அழகர் கோயிலில் ஆடித் தேரோட்டம், தினகரன், ஆகஸ்டு 1, 2015
[*தொடர்பிழந்த இணைப்பு*]
**தொரப்பாடி பாலசுப்பிரமணியசுவாமி கோயில்** தமிழ்நாட்டில் வேலூர் மாவட்டம், தொரப்பாடி என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பாலசுப்பிரமணியசுவாமி, வள்ளி, தெய்வானை சன்னதிகளும், விநாயகர், நவகிரகம், ஆஞ்சநேயர், சனிபகவான், இடும்பன், மயில், பலிபீடம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி கிருத்திகை மாதம் முக்கிய திருவிழா நடைபெறுகிறது. தைப்பூசம் மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**நடத்தை அறிவியல்கள்** (Behavioural Sciences) என்பது, இயற்கையில் உயிரினங்களுக்கு உள்ளும் அவற்றுக்கு இடையிலும் உள்ள நடத்தைகள் மற்றும் உத்திகள் பற்றி ஆய்வு செய்யும் எல்லாத் துறைகளையும் ஒட்டுமொத்தமாகக் குறிக்கும் ஒரு சொற்றொடர் ஆகும். இது தொடர்பான ஆய்வுகள், மனிதர் மற்றும் விலங்குகளின் நடத்தைகள் பற்றிக் கட்டுப்பாடான இயற்கையோடு ஒட்டிய சோதனை அவதானிப்புக்கள் மூலம் நடத்தப்படுகின்றன.

நடத்தை அறிவியலுக்கும் சமூக அறிவியல்களுக்கும் இடையேயான வேறுபாடு
--------------------------------------------------------------

நடத்தை அறிவியல், சமூக அறிவியல் என்னும் இரண்டும் சில சமயங்களில் ஒன்றுடனொன்று குழப்பிக் கொள்ளப்படுகின்றன. இவ்விரு பரந்த துறைகளும் ஒன்றுக்கொன்று தொடர்பு உடையவையாகவும், இரண்டுமே நடத்தைகள் பற்றிய முறையான ஆய்வுகளில் ஈடுபடுபவையாகவும் இருந்தபோதும், நடத்தைகளின் பல்வேறுபட்ட பரிமாணங்களை ஆய்வு செய்வதிலான அறிவியல் மட்டம் வேறுபாடாக உள்ளது. நடத்தை அறிவியல்கள், சமூக முறைமையில், உயிரினங்களுக்கு உள்ளும் அவற்றுக்கு இடையிலும் இடம்பெறும் தீர்மானச் செயல்முறைகள் (decision processes) மற்றும் தொடர்பு உத்திகள் (strategies) என்பவற்றைச் சிறப்பாக ஆராய்கின்றன. இவை உளவியல், சமூக நரம்பறிவியல் (Social neuroscience) போன்ற துறைகளுடன் சம்பந்தப்பட்டுள்ளன. அதேவேளை சமூக அறிவியல்கள் சமூக முறைமையின் அமைப்பு மட்டத்திலான செயல்முறைகள் பற்றியும், சமூகச் செயல்முறைகளிலும், சமூக அமைப்பிலும் அவற்றின் தாக்கம் பற்றியும் ஆய்வு செய்கின்றன. சமூக அறிவியல்கள் சமூகவியல், பொருளியல், வரலாறு மற்றும் அரசறிவியல் என்பவற்றுடன் தொடர்புபட்டுள்ளன.

நடத்தை அறிவியல்கள், இயற்கை அறிவியல்களும், சமூக அறிவியல்களும் ஒன்றையொன்று சந்திக்கும் இடத்தில் அமைந்துள்ளது எனலாம்.

| இயற்கை அறிவியல்கள் |
| --- |
| இயற்பியல்சார் அறிவியல்கள் | வேதியியல்சார் அறிவியல்கள் | உயிரியல்சார் அறிவியல்கள் | அறிதிறன் அறிவியல்கள் |
| நடத்தை அறிவியல்கள் |
| Neural-*(Decision sciences)* | Social-*(தொடர்பு அறிவியல்கள்)* |
| உளவியல் including சமூக உளவியல் | Cognitive organization Theory | மானிடவியல் | நிறுவன நடத்தையியல் (Organizational behaviour)]].]] |
| Psychobiology | மேலாண்மை அறிவியல் and செய்பணி ஆய்வியல் | Organization science & Psycho-Economics | சமூக வலையமைப்பு |
| சமூக நரம்பறிவியல் | விலங்கின நடத்தையியல் | Memetics | Organizational ecology |
| சமூக அறிவியல்கள் |
| சமூகவியல் | பொருளியல் | அரசறிவியல் | பொருளாதாரச் சமூகவியல் |
|
**கிரா இலால்** (பிறப்பு 16 ஏப்ரல் 1966) என்பவர் இந்திய அரசியல்வாதியும் இமாச்சலப் பிரதேச கர்சொக் சட்டமன்றத் தொகுதி சட்டமன்ற உறுப்பினர் ஆவார். இவர் 2017ஆம் ஆண்டு இமாச்சலப்பிரதேச மாநிலச் சட்டசபைத் தேர்தலில் கர்சோக் தொகுதியிலிருந்து தேர்ந்தெடுக்கப்பட்டா. இது இவரது இரண்டு முறை சட்டமன்ற உறுப்பினர் காலம் ஆகும்.

ஆரம்ப வாழ்க்கை மற்றும் கல்வி
----------------------------

கிரா இலால் 1966ஆம் ஆண்டு ஏப்ரல் 16ஆம் தேதி இமாச்சலப் பிரதேசத்தில் உள்ள லாலாக், கர்சோக், மண்டியில் சுர்ஜு ராமுக்கு மகனாகப் பிறந்தார்.

இவர் 12வது வரை மேல்நிலைப் பள்ளிக் கல்வியினைப் பயின்றுள்ளார்.

அரசியல்
-------

கிரா இலால் 1996 முதல் உள்ளூர் அரசியலில் ஈடுபட்டு வந்தாலும் மாநில அரசியலில் 2007 முதல் பணியாற்றி வருகின்றார்.

முன்னதாக இவர் 2007-ல் இமாச்சலப்பிரதேச சட்டப் பேரவைத் தேர்தலில் சுயேச்சை வேட்பாளராகப் போட்டியிட்டு வெற்றி பெற்றார்.

2017-ல் இவர் பாரதிய ஜனதா கட்சியுடன் சேர்ந்து, திசம்பர், 2017-ல் நடைபெற்ற பதின்மூன்றாவது இமாச்சலப்பிரதேச சட்டமன்றத்திற்கு நடைபெற்ற தேர்தலில் கர்சொக் தொகுதியில் போட்டியிட்டுத் தேர்ந்தெடுக்கப்பட்டார்.

மேற்கோள்கள்
-----------

1. 1 2 3 4  "Details of MLA Hira Lal". *hpvidhansabha.nic.in*.
2. ↑  "Pdf ― list of Himachal Pradesh 2017 Legislative election winning candidates". *Election Commission of India*.
3. ↑  "Hira Lal won from Karsog constituency in Himachal Pradesh Assembly election 2017-full list winners". *The Indian Express*. .
4. ↑  "Hira Lal won from Karsog constituency in 2017 HP Legislative elections". *NDTV*. .
5. ↑  "bjp's Hira Lal won from Karsog constituency in 2017 state assembly elections". *Aaj Tak*. .
**கோயம்புத்தூர் பொறியியல் மற்றும் தொழில்நுட்பக் கல்வி நிறுவனம்** (*Coimbatore Institute of Engineering and Technology*), என்பது இந்தியாவின், தமிழ்நாட்டின், கோயம்புத்தூரில் அமைந்துள்ள ஒரு தனியார் சுயநிதி பொறியியல் கல்லூரி ஆகும். இதை 2001-ல் கோவை கலைமகள் கல்வி அறக்கட்டளை (கோ. க. க. அ.) நிறுவியது. இந்த கல்லூரியின் வளாகமானது கோயம்புத்தூரிலிருந்து சுமார் 28 கிலோமீட்டர் தொலைவில், நரசிபுரத்தில் 26.5 ஏக்கர் பரப்பளவில் அமைந்துள்ளது. இந்த கல்வி நிறுவனமானது பசுமையான குன்றுகளால் சூழப்பட்ட மிக அழகிய, அமைதியான சூழலில் அமைந்துள்ளது. கல்வி வசதிக்கும், சுய மேம்பாட்டுக்கும் இந்த வளாகத்தில் ஏராளமான வசதிகள் வழங்கப்படுகின்றன.

இருப்பிடம்
----------

இந்த கல்லூரி கோயமுத்தூரில் இருந்து 28 கிலோமீட்டர் தொலைவில் உள்ள நரசிபுரத்தில், 26.5 ஏக்கர்கள் (107,000 m2) பரப்பளவுள்ள வளாகத்தில் அமைந்துள்ளது.

கல்வி
-----

இக்கல்லூரியானது அண்ணா பல்கலைக்கழகம் மற்றும் ஏ.ஐ.சி.டி.இ-யின் ஒப்புதலுடன் பின்வரும் பட்டப்படிப்புகளை வழங்குகிறது. 

`இளநிலை படிப்புகள்`

* **பி. இ. குடிசார் பொறியியல்**
* **பி. இ. கணினி அறிவியல் மற்றும் பொறியியல்**
* **பி. இ. மின்னணுவியல் மற்றும் தொடர்பு பொறியியல்**
* **பி. இ. 'மின் மற்றும் மின்னணு பொறியியல்**
* **பி. இ. இயந்திரப் பொறியியல்**
* **பி. இ. எந்திர மின்னணுவியல் பொறியியல்**
* **பி. டெக். தகவல் தொழில்நுட்பம்**

`முதுநிலை படிப்புகள்`

* **எம். இ. பொறியியல் வடிவமைப்பு**
* **எம். இ. தொடர்பு அமைப்புகள்**
* **எம். இ. கணினி அறிவியல் மற்றும் பொறியியல்**

* **முதுநிலை வணிக மேலாண்மை**

அம்சங்கள்
---------

இக்கல்லூரியானது அண்ணா பல்கலைக்கழகத்துடன் இணைவுபெற்றுள்ளது. இது புது தில்லி அகில இந்திய தொழில்நுட்பக் கல்விக் குழுவினால் அங்கீகரிக்கப்பட்டது. இந்நிறுவனம் பெங்களூரில் உள்ள தேசிய மதிப்பீடு மற்றும் தரச்சான்று அவையின் 'ஏ' தரத்துடன் அங்கீகாரம் பெற்றுள்து. மேலும் இது **ஐஎஸ்ஓ 9001: 2008** சான்றளிக்கப்பட்ட நிறுவனமாகும்.

மேலும் காண்க
------------

* அண்ணா பல்கலைக்கழகம்
* அகில இந்திய தொழில்நுட்பக் கல்விக் குழு

குறிப்புகள்
-----------

1. ↑  "காப்பகப்படுத்தப்பட்ட நகல்". 2016-04-26 அன்று மூலம் பரணிடப்பட்டது. 2019-10-08 அன்று பார்க்கப்பட்டது.
2. ↑  "Anna University, Chennai". *www.annauniv.edu*. 2022-06-15 அன்று பார்க்கப்பட்டது.
தமிழ் இலக்கியத்தில் **அழகர் குறவஞ்சி** என்பது இசை, நாடகத் தமிழில் தனிச்சிறப்பு பெற்ற குறவஞ்சி வகைகளில் ஒன்று. இலக்கியம், இசை இரண்டும் அமைந்த ஒன்று. இக்குறவஞ்சி நாடக ஆசிரியர் சிவகங்கை சமஸ்தானத்தைச் சேர்ந்த கவிகுஞ்சர பாரதி. சங்கீத மும்மூர்த்திகளான தியாகராஜர், முத்துசுவாமி தீட்சிதர், சியாமா சாஸ்திரிகள் ஆகியோரின் சமகாலத்தவர்.

இவரது படைப்புகளில் அழகர் குறவஞ்சி தனிச்சிறப்புப்பெற்றது. அழகர் குறவஞ்சியில் பாட்டுடைத்தலைவன் சோலைமலை மாலழகர், தலைவி மோகனவல்லி. இக்குறவஞ்சி வெண்பா, விருத்தம், கீர்த்தனம், சிந்து, திபதை, அடிமடக்குத்திபதை, கும்மிக்கண்ணிகள், ஓரடி கீர்த்தனம் முதலிய பிரிவுகளில் அமைந்துள்ளன. சொல் நயமான ஓசையின்பம் மற்றும் பொருட்செறிவு இப்படைப்பில் நிரம்பியுள்ளன. அத்துடன் எண்ணிலடங்காத உவமைகள், பழமொழிகள் உள்ளன.

  

சிறப்பு மிகுந்த இந்நூலில் இசைக்கருவிகள் பெயர்களான வீணை, மத்தளம், தாளம், துந்தி, தம்புரு, மேளம், பேரி, முரசு, டமாரம், உடுக்கு, வேய், துடி முதலிய பெயர்கள் காணப்படுகின்றன. நாட்டுப்பாடல் இசையான நொண்டிச் சிந்து, கும்மி, திபதை முதலியவை மிக்க சுவை வாய்ந்த இசையமைப்புக் கொண்டவை.

வெளி இணைப்புகள்
---------------

* அழகர் குறவஞ்சி
[*தொடர்பிழந்த இணைப்பு*], எழுதியவர்: காரை எஸ். சங்காரசேது, தினமணி